এক্সপ্রেস ডেস্ক ॥ মাউন্ট এভারেস্টের একটি ঢালে তুষারধসে অন্তত ১২ জন শেরপা নিহত হয়েছেন। এভারেস্টে তুষারধসে নিহত ১২ শেরপা। শেরপা গাইডরা পর্বতারোহীদের জন্য দড়ি বেঁধে পথ তৈরি করছেন। নেপালের কর্মকর্তাদের বরাত দিয়ে ব্রিটিশ ব্রডকাস্টিং করপোরেশন (বিবিসি) জানিয়েছে, এভারেস্টের 'বেসক্যাম্প' থেকে প্রায় ৫ হাজার ৮০০ মিটার উচ্চতায় 'পপকর্ন ফিল্ড' বলে পরিচিত একটি জায়গায় শুক্রবার স্থানীয় সময় সকাল পৌনে ৭টার দিকে এই দুর্ঘটনা ঘটে। এটিকে এভারেস্টে এ যাবত কালের সবচেয়ে মর্মান্তিক দুর্ঘটনা বলে মনে করা হচ্ছে। নেপালের পর্যটন মন্ত্রণালয়ের একজন মুখপাত্র বিবিসিকে জানিয়েছেন, তুষারধসে কয়েকজন পর্বতারাহীও নিখোঁজ হয়েছেন। তাদের কয়েকজনকে উদ্ধার করা হয়েছে। নিহত শেরপা গাইডরা পর্বতারোহীদের জন্য দড়ি বাঁধতে এভারেস্টের ঢাল বেয়ে উপরে উঠছিলেন। সেসময় তুষারধসের কবলে পড়েন তারা। নিহত এবং আহতদের ...